Said ibn Muhammad ibn Ahmad al-Saqriy. Said ibn Muhammad ibn Ahmad al-Saqriy – Ummon Sultonligi Iqtisodiyot vaziri. 2020-yil 18-avgustda ushbu lavozimga tayinlangan. Taʼlimi. Al-Saqriy Boston universitetida fan va moliyaviy iqtisod boʻyicha magistr darajasiga (2000) va Viktoriya universitetida iqtisod fanlari boʻyicha doktor darajasiga ega. Karyerasi. Al-Saqriy iqtisodiyot boʻyicha tadqiqotchi boʻlib, 1997-yildan 2017-yilga qadar sulton Qobus bin Saidning iqtisodiy rejalashtirish masalalari boʻyicha maslahat idorasi direktori lavozimida ishlagan. 2017-yilda Fors koʻrfazi hamkorlik kengashi (GCC) statistik markazida iqtisodiy maslahatchi sifatida faoliyat yuritgan. Keyinchalik Ummon Markaziy banki Boshqaruvchilar kengashi raisining oʻrinbosari etib tayinlangan. Al-Saqriy, shuningdek, Ummon Iqtisodiy Assotsiatsiyasining raisi sifatida ham mehnat qilgan. Bundan tashqari, Sulton Qobus universiteti, Arab ochiq universiteti va AMIDEASTda oʻqituvchi boʻlib ishlagan. 2020-yilning 18-avgustidan bugungi kunga qadar Iqtisodiyot vaziri lavozimida ishlab kelmoqda.